















CARIBBEAN STORE 



situa na Palm Beach 
Bau direccion di 
Perucho y Deny 

E MIHOR 
LUGAR PA BO 
TOPA BO 
AMIGONAN 
Y DAL 

DRINKSDEN 
UN AMBIENTE 
TRANKILO 


CMJOAD. 


OXC. 


/ ARUBATRADIIMQ CaMBAJMY 


KINESIA 

Kinesia bo palacio di fortuna 
situa na Noord. 

Akinan bo ta hanja tur sorto 
di sencia y awa di suerte. 

No lubida, kinesia por rende 
bo placa. Corda riba e number- 


nan aki: 



03 

12 

25 

31 

49 

51 

62 

74 

98 


DISFRUTA 



KOLA CHAMPAGNE 
(CORA) 
PINEAPPLE 
GRAPE 


REVISTA 
TABAY . 

Compilá y redactá 

i 

PRODUCCIONES 
MAS " 

Adres: Centro di Bario Noord 
P.O.B. 322 
NOORD 


TURIBANA 

RUMSHOP 



Bo sitio preferi den 
Pueblo di Noord 
ta ofrecebo tur sorto di 
Licores y ijs pa tur ocasion 






STEENWEG 19, O'STAD 

E BOTICA CU TA DUNABO UN SERVICIO 
PERSONAL Y AMISTOSO 

Además bo por exigf Gold Bond Stamps 
pa cada compra, cu cual stampillas 
bo por scohe bunita regalos pa bo cas. 

Nos ta spera bo bishita! 

FUNDACION PA STIMULA DESAROYO SPIRITUAL, SOCIAL Y CULTURAL Dl NOORD 

Apreciable lectores, 

Camaval ta tras di lomba y nos tur 
por a goza trobe di un fiesta tur a- 
fo. E programma tabata basta fati- 
gante, pero hopi hende por a acudi 
na e diferente eventonan. Otro anja 
cu poder di Dios nos lo celebra car- 
naval number trinta. Esaki lo ta 
promete di bira algo sencacional. 
For di awor caba gruponan ta pre- 
parando nan mes pa e carnaval aki. 
Centro di Bario Noord tambe tin 
planea pa bin cu algo grandioso. Ke- 
da pendiente, mas despues nos lo 
bin cu mas informacion. 

Poco dia pasa redaccion di Taray 
tabatin un combersacion cu algun 
turista. E personanan aki tin un 
camber cumpra na Aruba Beach 
Club pa 25 anja. Tur anja nan ta bin 
Aruba pa dos siman -y manera nan 
mes ta bisa nan ta encanta di Aru- 
ba. Pa nan Aruba ta un paraiso di 
berdad cu tur trankilidad cu bo por 
camna libremente. 

E hendenan tambe ta hopi cariñoso. 
E puntonan negativo segun nan ta e 


prijsnan exhorbitante halto di e ho- 
telnan y e sushedad banda di camin- 
da. Nan no ta comprende dicon e 
hendenan ta haci sorto di cos asina. 
Pa nan e ta un bista sumamente de- 
sagradabel; na Merca nan ta duna 
boet sji un hende tira algo afor. 

Ora cu nos a conte di e accionnan 
cu tabatin nan a hayanan bon, pe- 
ro kizas no suficiente. E hendenan 
aki no ta bastante conciente ainda. 
Mas y mas informacion mester wor- 
do duna. 

Hende grandi mester duna ehempel 
na e chikitonan. 

E ta algo dificil pa realisa, pero no 
imposibel. 

Ora cu bo tende e hendenan papia 
bo ta haya berguensa berdad. Aru- 
ba ta sushi, y hopi sushi mes. Y ca- 
da dia mas sushedad ta bini aserca. 
Y asina sigur no por sigi. Awor ta 
tempo pa nos cuminsa actua. 
Ban demonstra cu Arubianonan ta 
hendenan consiente. 

BO TAMBE TA KERE DEN LUNA? 


E pida piedra friu den espacio cu 
nos ta jama luna ya pa anjanan lar- 
go ta hunga un rol importante den e 
bida na mundo. 

No solamente como un lucero den 
anochi, pero tambe e ta ocasiona e 
mareanan (eb en vloed), creencia y 
supersticion y sintimentonan ro- 
mantico. 

Te hasta e bida di oesternan y di ot- 
ro bestianan den laman ta bao di in- 
fluencia di luna. 

Por ta cu e tin influencia riba ser- 
nan humano? 

Ainda mi ta corda con promer aya 
nan tabata contami storia di un 
homber cu un boshi taki riba su 
lomba cu ta biba den luna. Luna ta- 
batin algo misterioso y diferente es- 
critornan tabata scirbi di hendenan 
stranjo cu for di luna ta bay invadi 
mundo. 

Tur e cuentanan aki a caba tempo 
cu e astronauta Neil Armstrong a 
pisa luna pa di promer biaha. Aki el 
a constata loke algun cientifico, cu 
tin telescoopnan ultramoderno, ta- 
bata sa caba. Pero awor tur hende 
por a waak’e na television y lesele 
den corant. Luna ta un desierto in- 
fertil, sin ningun druppel di awa y 
cu cientos di krater. 

Luna y solo tabata e dos diosnan di 
mas bieuw di humanidad. Inscrip- 
cionnan den piedra ta indica cu e 


hendenan di 25.000 anja pasa (cro- 
magnon) tabatin un calender lunar. 
Pa nan luna tabata mas importante. 
Nan tabata conta den siman y luna. 
Un anja no tabata importante ain- 
da. Cu e dies dedenan na nan man- 
nan nan por a bisa: dies luna pasa. 
Luna tabata tambe e symbolo di 
fertilidad, di salud, di bida cu cada 
vez ta bolbe y di eternidad. 

E solo ta percura pa e matanan cre- 
ce, pero nan lo kima si e luna no 
percura pa frialdad y serena anochi. 
Principalmente piscadornan tin ho- 
pi admiracion pa luna. 

Te ainda nan ta kere cu ora ta luna 
yen e piskanan no ta come. 

Na algun isla den Pacifico e mama- 
nan ta hisa nan baby anochi den lu- 
na creciente, pa nan por crece salu- 
dable. E muhernan ta bay drumi 
den claridad di luna pa nan sali na 
estado. Anochi den luna nobo tin 
baile di mucha muher pa roga e lu- 
na pa bolbe trobe. Nan tin miedo 
pa e luna perde su ritmo. 

Y ora di un eclipse lunar un panico 
grandi ta podera di e hendenan aki. 
Ofrendanan di hende, baile etc. ta 
necesario pa trecele bek. 

Na Europa tambe tabatin varios di 
e supersticionnan aki. Doscien anja 
promer cu Christp e escritor Roma- 
no Varro a scirbi cu e miho tempo 
pa corta bo cabei ta ora cu luna ta 
menguando, cu luna creciente a ca- 
bei lo crece mucho rapido trobe. 


Den un calender cu a sali na Alema- 
nia na anja 1887 nan a usa e mesun 
creencia aki, pero pa algo cu den e 
tempo ey tabata na moda: si bo no 
kier camna hopi tempo cu cabei 
cortico anto bo mester bay barbero 
dia 6 di maart; e dia ey e luna ta 
creciente y e ta den signo di leon 
(cu su cabeynan largo). 

Muheman bieuw di e tempo ey ta- 
bata declara cu bo por kita fretnan 
cu luz di luna. Te hasta hombernan 
serio tabata kere esey. E theologo 
Aleman Melanchton a scirbi cu bo 
mester pone babynan recien naci 
den luz di luna sino nan ta seca; 
pesey tambe tin hopi mucha swak 
ta nace ora luna ta menguante. 
Un poco anja despues e filosofo In- 
gles Bacon a bisa cu ora di luna yen 
bo por pensa mas mihor, pasobra 
bo sesonan ta funciona mihor. 
I den e filosofia di e Chinesnan e 
esencialidad di tur cos ta e unidad 
di e dos partidonan Yin y Yang. 
Yin ta simbolisá e podernan feme- 
nino den naturalesa, y tambe awa y 
luna. Den un escritura Chines di 
tres siglo promer cu Christo ta para 
scirbi: Luna ta e reis di Yin; ora lu- 
na ta yen e oesternan ta yen, ora lu- 
na bira scur, nan ta bashi. E chines- 
nan bieuw tabata kere cu ta luna ta 
forma e perlanan na su mes parecer 
y ora cu un hende muher bisti e 
perlanan, nan ta haciele bira mas fe- 
menino. 



I.Si nos bay na pia, cu un veloci- 
dad di 5 km pa ora, e biaha io 
dura 8 anja y 3 luna. 

2. Si nos bay cu auto cu un veloci- 
dad di 100 km pa ora e trip lo 
dura 146 dia. 

3. Si nos bula cu avion cu un velo- 
cidad di 500 km pa ora e vuelo 
lo dura 29 dia. 


E distancia di mundo pa Luna: 



Den otro partinan di mundo tambe 
nan ta kere cu ta luna ta percura pa 
e oesternan y tambe otro bestianan 
di lama crece. 

Algun anja pasa nan a haya na Me- 
xico City un imagen cu ta pisa binti 
ton y cu tin un grandura di tres me- 
ter y mei. E tabatin e forma di un 
oester grandi y tabatin yen di pintu- 
ranan di e diosa luna aden. Esaki ta 
cuadra exactamente cu e mitologia 
di e Aztecanan: Hopi tempo pasa e 
diosa di e moluscanan a sali for di 
lama pa bay establece su mes na 
cielo; ayanan el a pari tur e otro 
planeta y streanan. 

Despues di e segunda guerra mun- 
dial porfin nan a logra resolve e 
misterio di procreacion di e oester- 
nan. 

E oesternan no ta worry cu e parti 
di anja ni cu e temperatura di e awa 
pa pone webo. 

Depues di hopi investigacion nan a 
ripara cu e produccion mas grandi 
di larvanan di oester ta cai mes hun- 
to cu e di dies dia despues di luna 
yen of luna nobo. Nos a yega mas 
serca .... Algun investigadornan 
Americano a muda un acuario di a- 
wa salo cu oester aden 1600 kilo- 
metro for di su lugar. E baki a wor- 
do poni den un lugar cera cu ta po- 
Eclipse 
lunar 


co iluminá. E promer dos simannan 
e oesternan a habri nan cocolishi 
exactamente na e momento cu luna 
tabata para recht riba nan lugar an- 
terior; pero despues di 2 siman nan 
a habri cuater ora despues. Den e 
cuater ora ey e luna ta para net riba 
nan lugar nobo. Probablemente e 
oesternan mester a custumbra pro- 
me. Pero a sali na cla cu e habri- 
mento ta wordo influencia door di 
luna mes cu ta pasa ariba nan y no 
manera nan a pensa prome, cu ta 
door di e marea cu ta wordo in- 
fluencia door di luna. 

Y con ta para cu e otro bestianan 
den lama? 

Cientificonan Americano a constata 
algo den e ponemento di webo door 
di e paling Europeo den e mar Sar- 
gasso: ta parce cu e piscanan ta war- 
da riba nan partida te ora luna ta 
menguante. 

Cerca un cierto bichi di lama e pari- 
mento ta wordo gestop si e bestia 
no por mira e claridad di luna. 
Ta parce cu e ciclo lunar ta cay 
hunto cu e ciclo di hormoonnan cu 
ta haci e bestianan produci. Pero 
esey e habitantenan di e islanan den 
Oceano Pacifico tabata sa caba. 
Nan ta waak con e luna ta y nan ta 
pone un cruz riba nan calender riba 
e dia cu e bichinan lo subi e rifnan 
pa pone webo. E piscadornan ta 

Eclipse 
lunar 


Rayonan di solo 




GISELLE 

Den pueblo di Noord 
Bo mihor adres pa panja di 
Damas y mucha. Tambe nos 
tin souvenirs, sapato y hopi 
mas. 

Pasa y convence bo mes. 


Noord 55A Tel.: 27104 


Un surtido extenso di: 

* Articulos pa school 

* Articulos pa oficina 

* juguetes educativo 

* Material pa Hobby 

* Tarhetas y regalos 

y hopi mas 

s 

ANTRAÇO 

SAMSOM 


HiM mn 

SIPER- 

MARKETS 

situa na Palm Beach 
Pasa y convence bo mes 
di nos surtido di cumin- 
da y fruta fresco. 



E diferente „caranan" di luna 1 vuelta - 29'/» dia 

djies jena nan macutonan. 

No ta stranjo pa conclui cu e hen- 

denan di prehistoria tabata sa di e 
cosnan aki caba. 

Y cu nan a pensa cu tur cos cu tin 
di haber cu fertilidad y bida ta de- 
pende di luna. 

Y tambe sernan humano? 

Den un hospitaal Americano nan ta 
tene unstatistica den cual e urina- 
mento di e patientnan ta wordo no- 
ta. Conclusion: nan rionnan tapro- 
duci menos urina despues di luna 
nobo, despues e cantidad ta aumen- 
ta te luna yen pa baha trobe cu luna 
menguante. 

Investigacionnan profundo a duna 
cientificonan e siguransa cu e meta- 
bolismo (stofwisseling) humano ta 
sigi un ritmo di 28 pa 30 dia y laga 
awor cu 29,5 dia ta e periodo entre 
dos luna yen. 

Tambe e metabolismo ta wordo re- 
parti den periodonan cortico cu 
tambe ta cai hunto cu e fasenan di 
luna. Awor nos no mester lubida cu 
nos bida, nos salud ta depende hopi 
di nos metabolismo. 

Nos curpa ta consisti di celulonan y 
e proceso aki ta tuma lugar den e 
celulonan. 


E celulonan ta tuma oxigeno y cu- 
minda for di sanger y den e mesun 
sanger nan ta deposita nan sushe- 
dadnan, cu ta wordo saca via urina 
for di nos curpa. 

Ora nos metabolismo ta malo nos ta 
sinti nos mes hopi malo y un tiki 
variacion den e metabolismo ya ta 
haci influencia riba nos comporta- 
cion y nos buen humor. 

Por ta cu ta berdad cu tin persona- 
nan cu ta sinti nan mas contento 
den un cierto fase lunar cu otro- 
nan? Nan ta bira mas romantico?? 
Kier meen anto cu e parehanan ena- 
mora no tabata waak e luna porna- 
da!! 

E cos di mas bunita nos a warda pa 
ultimo. Te algun anja pasa e dokter- 
nan tabata pensa cu e ciclo di mes- 
truacion di hende muher ta dura 28 
dia. Ta parce cu e ta 29,5 dia, exac- 
tamente igual cu e ciclo di luna di 
29,5 dia. 

Y un embarazada ta dura nuebe lu- 
na di 29,5 dia esta 266 dia. 
Investigadornan Americano a dedi- 
ca hopi tempo den clinicanan pa re- 
conta e nacimento di un miyon ba- 



Pa nos mes esaki ta un mahos bista, 
Corda pa nos amigonan turista 




\ 

Si bo no kier tin problema 
segura serca 

Arturo 

Aponte 

y tur problema resolve 

IWSMMWM 

by cu 266 dia. E dia ey e fruta mes- 
ter a wordo forma y den mayoria 
di e casonan tabata luna yen. Casua- 
lidad bo por bisa. 

Pero na anja 1965 tabata tin un 
black-but tremendo na e parti 
oriental di Estados Unidos. Henter 
e lugar tabata scur anochi y e hen- 


denan, a bay drumi trempan — pa 
nuebe luna despues un cantidad di 
baby a nace. Esey ta di compronde. 
Mas pret a bira ora cu nan á publica 
potretnan cu a wordo saca den e 
black—out. Riba e costa oriental cu 
tabata completamente den scuridad 
tabata tin un luna yen, sonriendo ... 



FIRST 


SHOES FOR THE 
WHOLE FAMILY 
NASSAUSTRAAT 99 




Drumnan y auto bieuw no mester wordo tira den 
mondi leuw 

Tene nos naturalesa limpi 



Curaçao, Cas Coraweg 2, 
Tel 70077, Postbus 
Aruba, Nassaustraat 103, 
Tel. 24888, PostbusSlO 
St. Maarten, Brouwersroad, 
Tel. 2248, Postbus 201 


FATUM 

De Nederianden van 1845 

Sigur, po un i tur! 


Nationale-Nederianden 

ANDRE Y DORINA 
A 

GOZA DI CARNAVAL DI MUCHA 
NA NOORD 
UNMUNDO 



TRIMALTA 

Tres veces malta. 

E bebida refrescante y saluda- 
ble pa mucha y hende grandi. 


ARUBA 

TRACMMe 

CaMRANY 



Tiendci 

Oduber 

Pa tur bo panjanan di bo baby. 

Si bo tin un baby shower-party nos 
ta e lugar, Pasa y convence bo mes. 



Tel. 21576 



Un homber cu tabatin un braza so a 
drenta un barberia pa dal un feitá. 
E barbero, den curso di su trabau a 
corta e homber 6 biaha. Despues di 
e afeitada, e barbero a waak e y a 
puntre: ”mi no a jega di feitabo un 
biaha caba?” 

”No,” e homber a conteste. ”Mi a 
perde mi braza den guerra.” 

En vista cu Sr. Juan Tito Tromp y 
atugn partner mas tin intencion pa 
habri un botica na Noord na luna 
di maart, redaccion di Taray a dici- 
di di tene un entrevista cortico cu 
ne. Sr. Juan Tito a nace na Noord, 
pa ser mas exacto den e pueblo di 
Calabas y ta un persona masha acti- 
vo y cu hopi energia. 

T.Sr. Juan Tito, bo por conta nos 
di bo plannan y con bo a bin ri- 
ba e idea pa lanta un botica na 
Noord ? 

J.T.Wel pa ser sincero e idea aki 
ta di 3 of 4 anja pasa, pero 
ora mi a aserca algun persona 
nan a cobardia pasobra segun 
nan tin mucho risico na un 
negoshi asina: 

Ora un remedi caduca bo ta 
hiba perdida. 

Pero ora nan a haya informa- 
cion correcto nan a bisa, ban 


dal bay numa. E ora nos a 
traha riba statuut y vergun- 
ning y anja pasa tur cos a bin 
cla. E ora nos a pensa di po- 
nele na Noord, enbista cu 
Noord ta un pueblo progresi- 
vo, cu ta creciendo rapido. 

T. Cual ta e nomber di e botica? 

J.T. Wel, door cu e ta keda den e 
parokia di Noord y Santa An- 
na ta e patrona di nos paro- 
kia, nos a dicidi di jamele Bo- 
tica Santa Anna. Santa Anna 
e ora lo ta patrona di nos bo- 
tica tambe. 

T. Con bo ta pensa riba concuren- 
cia? 

J.T. Mi sa cu lo mi tin hopi com- 
petencia di e otro boticanan. 
Dia cu mi a pensa di cuminsa 
ya nan a bisa cu tin bastante 



botica caba y no por habri 
mas. Pero nos ta bibando den 
un pais democratico y tur 
hende tin mesun derecho. 

T. E lugar cu bo a escoge ta hopi 
bon tambe. 

J.T. Si, pero na promer lugar mi a 
spera di haya un pida pabao 
di Dr. Lin, aunque cu esaki 
no ta mucho leeuw. 

T. Bo tin contacto cu casnan of 
firmanan de exterior cu ta ben- 
de remedi? 

J.T. Si, mi tin hopi contacto y mi 
a haya hopi oferta. Si mi lo- 
gra haya un importvergun- 
ning mi por bende medicina 
na un prijs hopi barata. Pero 
te awor aki mi no a logra ha- 
ya un importvergunning. 

T. Guanto importvergunning tin na 
Aruba actualmente? 

J.T. Tin 36, pero ta 18 so ta acti- 
vo. Hopi ta den business di 
panja y toch nan tin import- 
vergunning di remedi. 

Mi no ta mira dicon nan no 
por kita un y duna nos e. 

T. Kiko ta un registratie commis- 
sie? 

J.T. Wel, eta un comision cu ta 
averigua di kiko un cierto re- 
medi ta traha y cual compa- 
nia a trahe, tambe nan ta 
check e resultado cu e tin ri- 

ba e personanan y si nos por 
use na Antillas. 

T. E botica lo bin di medicina so 
of bo ta bende otro mercancias 
tambe? 

J.T. Nos lo bende otro mercancias 
tambe. Promer nos kier a ha- 
ciele estilo di Hulanda 
unda e receptuur ta comple- 
tamente apart di e verkoop. 
Pero e ora tin un problema 
cu bo no por bende aspirin, 
mientras cu Alka Seltzer si, 
pa duna un ehempel. Si bo 
wak, ta e mesun instancianan 
ta traha nan. 

Nos a tuma contacto cu Sr. 
Fontilus inspector di medici- 
nas na Corsow riba e asunto 
aki, pero e kier meen cu nos 
mester tene nos mes na e re- 
glanan existente, cualnan ta 
hopi bieuw tambe. 

T. Cuanto un inversion asina ta hi- 
ba? 

J.T. Alrededor di mei miyon flo- 
rin y ainda bo mester placa 
pa lagele drei. 

E idea di lanta un botica a 
bin di mi suegro cu a traha 
hopi tempo na Lagb Clinic y 
tin hopi experencia den e ra- 
mo aki. EI a bisami cu den 
negoshi di remedi tin hopi ga- 
nashi. 

T. Cualnan ta bo otro partneman? 

J.T. Edwin Wouters y mi suegro 
Leandro Henriquez. 

T. Bo tin un apothecario caba? 

J.T. Si, mi a manda buske un anja 
pasa for di Hulanda. E ta un 
docterandus. Akinan bo no 
ta haya. Un asistente mi a 


haya di botica San Lucas. 

T. Bo ta spera di bende cu turista- 
nan tambe? 

J.T. Si, mi ta spera di por bende 
hopi cu nan tambe ya cu e lu- 
gar ta keda serca di e hotel- 
nan. Mi tambe lo haci hopi 
propaganda na hotelnan. 
Aunque cu cada hotel tin su 
mes drugstore, toch tur cos 
ta depende di e servicio cu bo 
ta duna. Papiando di servicio 
nos ta willing pa den caso di 
hende bieuw y esunnan cu ta 
biba hopi leeuw pa duna nan 
un extra servicio di entrega e 
remedinan. Pero esey nos no 
por haci tur ora y pa tur hen- 
de come e ta algo hopi costo- 
so. Mi ta spera cu e pueblo di 
Noord por duna nos e impu- 
he necesario pa nos por con- 
tinua. 

Taray kier desea Sr. Juan Tito y su 
partnernan hopi exito cu nan botica 
na Noord, locual ta otro muestra cu 
Noord ta un pueblo progresico. E ta 
un alivio tambe pa hopi habitante, 
ya cu awor nan no mester buska 
nan remedinan hopi leeuw. 



COLECCIQN 

Tin hopi hende cu tin custumber di 
conservá y warda tur sorto di cos: 
corant, potret, carta, pasashi bieu, 
stampia, saco di papel, yabero, glas, 
cuchara, ballpoint, enfin, miles di 
cos, y hopi bez cosnan ran'simo. 
Sico-anali'stanan ta bisa cu colec- 
cionismo - si no haci esaki cu objeto 
cienti'fico of económico - ta un 
compensacion afectivo simbólico. 
Tur loke un persona a coleccioná y 
acumulá, ta hacie sinti realmente 
materializá, satisfaciendo su apetit 
di tal forma, cu e ta sinti cu e ta ri- 
co. 


(m) 

S.E.L 

Maduro & Sons 

QUALITY PRODUCTS 

RELIABLE SERVICE 

Telephone: 23550 
Oranjestad - Aruba N.A. 

Office & Warehouse: 

L.G. Smith Boulevard 106 


LEETAl 

SirFE&M2&EEl' 

TEL: 27411 

E supermercado popular den 
pueblo di Noord. 

Tambe nos carniceria ta habri 
diariamente cu carni frescp. | l 

BOTICA SANTA 
ANNA N.V. 

41 B — 41 C Noord — Aruba, Netherlands Antilles 
Tel: 28181-24010 


CENTRO Dl BARIO 

Kicr duna | botica santa ajjna | 

un cordial BONBINI 
den pueblo di 
Noord y kier a desea su 
propietarionan 
tur clase di exito 
den futuro. 









Jokes ban hari cu Taray 


Dokter semper tin razon. 

Un pacient a reporta na dokter cu e 
keho cu anochi e no por pega sonjo. 
E dokter a dune e conseho pa come 
algo promer cu e bay drumi, ’Tero, 
dokter”, e homber a protesta, ”dos 
luna pasá, bo a consehami pa mi no 
come nada, promer cu mi bay dru- 
mi”. 

E dokter a waak cu un cara serio y 
a bisé: ”Mi bon amigo, esey tabata 
dos luna pasá. Mientrastanto scien- 
cia a hasi hopi progreso!” 



Dos dama di edad cu no a casa nun- 
ca, tabata sinta hunto lesando co- 
rant, ora cu un a comenta: -”Aki 
tin un articulo cu ta describi morto 
di tercer esposo di un dama. E seño- 
ra ey a laga kima tur su esposonan 
na crematorio”. 

-”Bo’n ta hanja ta di mas ”e otro a 
contesta. 

”Tin di nos cu ni un homber nos 
por hanja, mientras cu otro tin pa 
kima.” 


Charlie: ”Kiko a pasabo Johnny? 
Bo ta mustra jen di proble- 
ma asina”. 

Johnny: ”Si! Mi ta bay bira tata”. 

Charlie: Pabien no! Pero kiko tin 
asina terribel eyden? 

Johnny: Nada, solamente mi casa 
no sa ainda. 


Felicio na drycleaning: ”Mi kier la- 
ga press mi carsonnan aki”. 

Donjo: ”Nan lo ta cla otro mayan.” 
Feliciano: Pero rfiba bo borchi ta 
scirbi: drenta lO’or cla 
5’or. 

Donjo: ”Esey ta conta pami.no 

pa bo carsonnan”. 


# 

E pareha casá tabata riba caminda 
bek pa cas, biniendo di un fiesta. 
E señora tabata mustra obviamente 
rabiá. 

”Di con nunca bo no sa ripara si mi 
tin un bistir nobo of no. Pero hen- 
ter ora bo wowonan ta hancho ha- 
bri, clabá riba tur e otro muhernan 
den e sala?” 

”Wel”, su esposo a responde jen di 
sonjo, ”una vez bo sa kiko tin den e 
pakki, bo no ta worry cu e papel di 
regalo!” 



































TZERH 

D[;tfó9 (1 

-RUHRMANN 

noi^spns 


11 




















WANC50 
V 

WAICAIII¥IA 



Nos tur ta corda e storia di e leopar- 
do Wango aindo no? Wel Wango ey 
tabatin un bon amigo cu tabata un 
konew, jamá Wakaima. Nan dos ta- 
bata biba den un bunita cas. Wango 
tabatin hopi forza y casi semper t’e 
tabata sali bay buska cuminda, kap 
palo pa cushina y tene e cas limpi. 
Wakaima bon mirá, no tabata hasi 
nada, pero e tabata bibo. Pero su 
ruman tabata mas sabi cune y ade- 
mas e tabata hopi rico. Casi tur bes- 
tia a yega di fia placa serka e rumán 
cu jama Wakg^ima. Wango tabata ba- 
lente, pero e tabatin un fout grandi: 
e tabata hinka su curpa mucho den 
debe y tur caminda e tabata fia pla- 
ca di su amigonan. Y ora e mester 
paga bek, nunca e tabatin placa. E 
ora e ta bay na Wakaima y ta bisé:„ 
Wel, pidi bo ruman un biaha mas si 
e no por fiami poco placa. ’’Asina e 
tabata paga su debenan, pero ta 
compredibel cu dia pa dia Wango 
tabata debé mas placa na ruman di 
Wakaima. Wango no a gusta e cos 
ey mucho. „Ta un hende so sa exac- 
to cuanto mi debe, ”el a pensa,, Y 
si mi likida Wakaima, ningun hende 
mas lo sa tocante e debe cu mi tin 
serka su ruman,” 

Un biaha el a bisa Wakaima:,, Otro 
mayan mi ta bay bishita mi suegro 
na e otro banda di e riuw. 

Bo no kier bay maske ta un biaha 
cumi? Mi ta sigur cu nan lo risibi bo 
cu brazanan habri?? 

Wakaima tabata contento di por a 
bay cu Wango. „Bon,” Wango a bisa 

su amigo,, prepara tres pakki cu- 
minda y hinca nan den bo tas. Ami 
tambe lo prepara tres pakki y nos lo 
tira nan den awa pa tene e spirito di 
e riw contento. E ora nos por pasa e 
riw trankilo y nos lo tin un bon bia- 
he. E siguiente mainta Wakaima a 
prepara tres pakki cuminda y a hin- 
ka nan den su tas. Pero Wango a 
prepara un solo pakki y esey el a 
hinka te abau den su tas. Despues el 
a buska 3 piedra grandi, empaketa 
nan netjie den un paar di blaadjie y 
a pone ariba e pakete di cuminda. 
Pero el a percura pa Wakaima no a 
hanja sa nada. 

Mainta trempan nan a sali, pasobra 
e caminda tabata largo y Wango 
kier a jega serka su suegro promer 
cu bira skur. Ora nan a jega e riw 
Wango a bisa: „Ora nos drenta den 
e boto nos cada uno lo tira un pak- 
ki cuminda den awa. Ora nos ta 
meimei di e riw e segundo pakki. Y 
ora nos jega e otro banda nos lo tira 
numero tres awa. Di acuerdo?” Wa- 


kaima a bay di acuerdo y nan a subi 
den e boto. Nan a hasi cu e tres 
pakkinan segun nan a combini, pero 
Wango no a tira cuminda afor, ma- 
nera nos tur sa. 

Ora cu a bira merdia, e dos amigo- 
nan tabata masha cansá y nan taba- 
tin un hamber terribel. Kiko Wango 
a hasi e ora? E1 a coy e pakki cu- 
minda cu e tabatin scondi abau den 
su tas y a cuminza come dushi di 
dje. 

„Si bo ta sabi nunca bo no ta cana 
cu un tas bashi,” el a bisa y el a co- 
me, te ora tur e cuminda a caba. 
Y Wakaima? E no a hanja ni un pi- 
da. E tabata bo waak con Wango 
tabata manda tur cos paden y no a 
bisa ni un palabra. 

„Awor nos mester sigui lihe sino 
nos no ta jega nunca na tempo.” 
Wango a bisa, ora el a lembe e de- 

laster restonan di pan di su barba. Y 
e biahe a continua. Un poco des- 
pues nan a pasa den un cunuco jen 
di jerba halto. „E jerbanan ey ta 











mustra net bon pa nos usa como 
straw pa bebe limonada cune, ora 
mi suegro ofrece nos algo ”Wango a 
bisa„ Aki rato bo mester bin piki 
algun, Wakaima”. Wakaima no a 
contesta nada. Un rato despues nan 
a pasa banda di algun mata di baco- 
ba cu blachi grandi. „ Eseynan ta 
blachi bunita. Nos por usa nan co- 
mo tayo, si mi suegro pone carni pa 
nos come. Corda bin buska un paar 
e ora, b’a tende Wakaima” Wango a 
bisa su amigo. Pero Wakaima, tur 
katrá no a contesta nada. Alafin 
nan a jega na cas di e suegro y nan a 
wordo risibf contento. Henter fami- 
lia a sali cuminda nan y nan a trese 
limonada dushi pa nan bebe. ”0 
Wakaima!, ”Wango a bisa„ Bo ta 
corda e jerba largo cu nos a weita 
na caminda. Bay un rato bek y bus- 
ka un paar, ya e ora nos por bebe 
dushi door di dje.” 

Wakaima no tabatin mucho gana pa 
cana e pida bay bek, pero e mester 
a keda cortes y a bay buska algo di 
e jerba. Pero ora el a bin bek no a 
resta nada mas di e limonada dushi. 
Tur cos a caba! „Bo a tarda!” Wan- 
go a bise. „Mi tabatin miedo cu e li- 
monada dushi ey lo danja y ta 
p’esey mes mi a bebe bo glas tambe. 
Wakaima no a bisa nada, pasobra 
net nan a trese un scalchi cu carni 
hasá sabrosisimo. „ 0, Wakaima! 
”Wango a bisa, „ Bo ta corda e ma- 
ta di bacobanan ainda cu e blachi 
grandinan? Eseynan nos por usa 
bon como tayo awor. 
Bo por a bay buska un paar awor?” 
”Wakaima no tabatin smaak, ma pa 
keda cortes el a dicidi di bay toch. 
Pero ora el a drenta paden bek, hen- 
ter e scalchi tabata bashi, „Caram- 
ba, awe si bo ta poco poco! ”Wango 
a bisa.„ Mi tabatin miedo cu e carni 
lo a danja, p’esey mi a dicidi di co- 
me.” Y el a hari, pero Wakaima no 
bisa nada. Ora cu alfin a bira ora 
di bay drumi, Wakaima a lastra bay 
su cama. E tabata mitar morto di 


hamber y sed. Wango tambe a bay 
drumi, pero den anochi el a lanta, 
bay poco poco pafor, rumbo pa e 
pueblo, a horta un cabrito y a come 
completo. Despues el a drenta keto 
keto den su camber, pero promer el 
a bay den kamber di Wakaima y po- 
co poco pa no lanta e konew el a 
pasa su patanan riba e cara y pianan 
di Wakaima. Asina el a smeer su 
amiguito tur na sanger di e cabrito 
hortá. Despues Wango a bay pafor 
na e kranchi y a laba su curpa limpi 
limpi. Despues el a bay drumi ma- 
nera nada un pasa. E siguiente 
mainta, tempran, tabatin un lawaai 
enorme dilanti e cas. Casi tur e hen- 
denan di e pueblo tabata pará ey- 
nan ta grita. Un cabrito a wordo 
hortá. No tabatinhuespedden e cas? 
Ta nan acaso lo a come e cabrito? 
Wango a sali trankilamente para den 
porta y a bisa: „ Ami no a hasi na- 
da. Waak mi hunjanan y mi boca. 
Nan ta limpi limpi. No tin un plekki 
sanger ariba nan. ”Unda e otro bi- 
shita ta? e hendenan a grita. Wakai- 
ma a tende esey ya e tambe a bin 
den porta. E1 a caba di lanta yá a 
cana bin di biaha pafor. „Ata e la- 
dron ey! ”e hendenan a grita. „Co- 
ge preso. Bente den prison!” 
E ora Wakaima a weita e sanger na 
su pianan y . . . . el a hanja sa cu ta 
Wango a frege. Wango mes tabata 


waak serio. ..Si!” el a bisa, „Hibe 
numa! Ayera ainda e tabata mi ami- 
go; awor aki no mas, pasobra cu la- 
dron mi no sa anda!” E ora e hen- 
denan di e pueblo a mara Wakaima 
y a lastre hibe bay sera. Y e mesun 
dia mes Wango a bolbe bay cas. E 
tabata contento cu el a regla henter 
e asunto, pasobra awor el a scapa di 

Wakaima y ningun hende tabata sa- 
bi mas tocante e placa fiá. Haha!. 
Pero el a lubida cu Wakaima taba- 
tin un ruman Wakeima cu tabata 
mas sabi ainda. Keda pendiente pa 
otro biaha. 


Aruba Video 
Center 

Huurnnento di cassettes 
Tanto Betamax como V.H.S. 
Nos a caba di ricibi 
100 Cassettes nobo 
Tambe nos ta bende y drecha 
Video-players 
Haci nos un bishita y 
convence bo mes 

sunesonan ni 
segnHdB 
gnerre lunndiBll 

Con e aliadonan a nek e spionnan 
di Hitler. 


Na bahamento di solo dia 30 di A- 
pril 1943 un piscado Spanjo a mira 
algo stranjo ta drief den lama. 

E1 a rema bay na dje. Loke el a pen- 
sa tabata berdad: un homber morto 
ta drief den awa. E1 a hisele den su 
boto y a ripara cu e tin un uniform 
bisti y un tas serca dje. E tas tabata 
mara cu un cadena fini na su pols. 
Mesora e piscado a tuma contacto 
cu e polisnan di su pueblo Huelva. 
Huelva ta keda na e golfo di Cadiz. 
Nan a bin saca afor cu e persona ta 
un majoor Ingles, cu jamá William 
Martin. Den e tas nan a haya algun 
papel secreto di e generalnan Ingles. 

E marina Spanjo a pone e consul 
Britanico na Huelva na haltura. E- 
saki na su tumo a tuma contacto cu 
e oficial di Marina na Madrid, eapi- 
tan Hilgarth. Hilgard a bisa e consul 
pa mandele e tas sin habri. E consul 
a manda un peticion asina pa e 
autoridadnan Spanjo cu ya a cumin- 
sa haci preparacionnan pa duna e 
majoor hogá un entierro cu honor 
militar. Pero riba e peticion a wor- 
do reacciona cu reserva. E Spanjo- 
nan tabata peuce di tin „problema- 
nan juridico” cu e tas. 

Pero en realidad nan a notifica e 


Alemannan. Oficialmente Spanja ta- 
bata neutral durante e Segundo 
Guerra Mundial, pero toch nan 
tabatin hopi amistad cu e Aleman- 
nan. Y mientras un dokter Spanjo a 
conclui den un rapport extenso cu e 
majoor lo a hoga despues di un acci- 
dente cu avion, e Alemannan tabata 
traha fotocopias di tur e papelnan 
cu a wordo haya den e tas. Y nan 
tabata sigur cu e papelnan tabata 
autentico. Tabatin papelnan sella a- 
serca. Un di nan tabata manda pa 
admiraal Cunningham hefe di e flo- 
ta aliado den Mar Mediteranea, un 
otro na generaal Eisenhower, cu ta- 
bata na cabez di e ejercitonan alia- 
do cu tabata na punto pa haci un 
invacion na Europa Sur. Unda e in- 
vasion lo tuma lugar e Alemannan 
no tabata sa. Nan tabata sospecha 
cu tabata na e isla Sicilia. Y awor e 
papelnan di e majoor Ingles a bruha 
e Alemannan por completo. Paso- 
bra fuera di e cartanan sella, nan a 
haya tambe un carta personal di Sir 
Archibald Nye, vicehefe di e ejerci- 
to Ingles cu tabata dirigi na su ami- 
go generaal Sir Harold Alexander. 
Sir Archibald a laga sa cu no ta Sici- 
lia tabata e punto principal di e in- 


vasion, pero dos beach na Grecia y 
e isla Sardinia. Si lo wordo realisa 
un invasion na Sicilia, pero esey ta 
mas pa kita e atencion di e Aleman- 
nan for di e invasion real di e alia- 
donan. Despues cu e expertonan 
Alemannan a lesa tur e papelnan 
nan a cuminsa frega den nan man di 
alegria. Pa mas sigur e otro papel- 
nan di majoor Martin a wordo lesa 
tambe. Ken sa, por ta cu ta un basi- 
lon di e Inglesnan. Pero tur cos ta- 
bata klop exatamente. 

Nomber, adres na Inglaterra, carta- 
nan di e tata, comprometida, reci- 
bonan y entradanan pa cine. Y ala- 
vez un carta di e hefe directo di 
Martin, Lord Mountbatten na admi- 
ral Cunningham cu e peticion pa 
manda Martin mesora bek pa Ingla- 

terra. “Nos mester di e homber ey 
den nos cuartel general” Mountbat- 
ten a scirbi „Majoor Martin ta mus- 
tra un poco jong, pero e tin hopi 
experencia y inteligencia.” 

E servicio di inteligencia Aleman ta- 
bata traha a todo maquina ora cu e 
curpa di majoor Martin a wordo de- 
ra. Riba e graf, cu a wordo paga 
door di e consul Ingles, tabatin un 
krans di e comprometido triste Pa- 
mela. Y mientras cu e ministerio 
Spanjo tabata entrega e tas cu e pa- 
pelnan na e Inglesnan, e Alemannan 
tabata pone nan hefe grandi Adolf 
Hitler na haltura di e contenido. 
Den un rapport secreto nan ta scir- 
bi cu e autentidad di e ta real, pero 
nos no sa si e enemigo ta na haltura 
cu nos tin e papelnan. Nos lo inves- 
tiga esey. Pasobra ya cu e documen- 
tonan no a yega nan destino ta posi- 
bel cu e plannan por wordo cambia. 
E specialistanan Aleman tabata con- 
venci cu e aliadonan tabatin bastan- 
te tempo pa haci un invasion falso 
na Sicilia y cu general Alexander lc, 
a wordo poni na haltura door di un 
Piloto. 

Te hasta Hitler tabata convenci cu e 
papelnan tabata berdad. 

E1 a laga manda extra refuerzo pa 
Grecia y Sardinia, bau di comando 
di general Rommel a wordo stacio- 
na dos division na Grecia. Tambe 
un division a wordo hiba for di 
Francia pa Grecia. Na Sardinia taba- 
tin un concentracion grandi di tru- 
panan. 

Y na Sicilia mes no tabatin mucho 
defensa. E Alemannan tabata hari 
den nan barba. L^a e aliadonan bin 
numa. Pero grandi tabata nan sor- 
presa ora cu den anochi di 9 pa 10 
di juli 1943 e ejercito bao di co- 
mando di e generalnan Montgom- 
mery y Patton a invadi Sicilia y a 
conquista e isla. 

E servisio di inteligencia Britanico 
tabata sigur cu nan plan cu ta cono- 
ci bao di e nomber Mincemeat (car- 
ni mula) — a resulta exitoso. E plan- 
nan aki a sali for di un combersa- 
cion entre e oficial di marina Ewen 
Montagu y e piloto Sir Archibald 
Cholmondley, ambos, tabata traha 
pa e servicio secreto. 

Nan a propone lo siguiente: laga un 
cadaver di un mensajero di e staff 
di generalnan cu tur e plannan di in- 
sion na Europa Sur serca dje drief 
..n tera. Duna e enemigo e impre- 
sion cu ta traha di un accidente cu 
avion riba lama. 


E plan a wordo apoya door di Chur- 
chill y Eisenhower. Un team di spe- 
cialista a haya orden pa traha riba e 
plan. Nan a dicidi di l^a e curpa di 
un oficial Ingles drief bini tera na 
Spanja. Spanja lo entrega tur e do- 
cumentonan na e Alemannan. Nan 
a kies Huelva como e ta keda serca 
di e routa di Africa del Norte y na 
Huelva tin un departamento di spio- 
naje aleman. E problema di mas 
grandi tabata: con haya un cadaver 
cu tin tur e syntomanan di un per- 
sona cu a muri hogá? Pa esey nan a 
tuma contacto cu Bentley Purchase, 
un labado di morto na Londen. Den 
poco tempo el a haya un homber cu 
a hoga cu ta wordo warda den e 
mortuario na Horseferry Road na 
Londen. Nan a aserca e mayoman y 
nan a pidi permiso pa usa e cadaver 
pa finnan medico. 

Bao di un condicion: e nomber di 
nan jui no mag wordo publica nun- 
ca. Pesey te awor ningun hende no 
sa si ta trata di un hende pober of 
un persona di noblesa. E persona ta- 
batin mas of menos trinta anja. 
Mientras cu e curpa tabata wordo 
warda den diepvries, e servicio Bri- 
tanico tabata traha tres luna lai^o 
riba e identidad di e cadaver. E1 a 
haya e nomber William Martin, cu e 
rango di majoor. A wordo scirbi 

cartanan, di su „coniprometida” Pa- 
mela y di su „tata” cu no ta haya 
Pamela un bon mucha muher pa su 
jui. Tambe a bin un cuenta di banco 
y un recibo di su renchi di compro- 
miso, scirbi door di S,J. Philips, un 
joyero famoso na Bond Street. 
Te hasta riba carchi di cine y cuen- 
tanan di restaurant a wordo cordá. 
Ora cu nan a hinca e curpa gevries 
den un uniform Ingles, e hincamen- 
to di e pianan den sapato a trece al- 
gun dificultad. 

E pianan mester a wordo defrost 


prome. 

Dia 2 di april 1943 e submarino 
„Seraph” a sali for di Londen cu e 
majoor Martin abordo. Promer cu 
salida di solo dia 3 di april e curpa, 
bisti cu zwemvest a wordo laga na 
awa, algun kilometro for di Huelva. 
Nan a calcula exactamente con e 
curpa lo wordo hiba tera cu e cor- 
riente. Promer cu e a jega tera ya e 
piscado Spanjo a wak’e drief. Su 
„rescate”a percura cu bida di hopi 
soldanan aliado a wordo salba. 


klO GRANDE 
Y RIO GRILL 
HOUSE 

BOMIHORSITIO DEN 
PUEBLO Dl NOORD 
PA 

LICORES YCUMINDA 

Tel: 23974 - 27929 



Mi amigu Fedoi ta drumi mitar 
morto den hospital. Manera mi ta 
bisa. Tur su dos wowonan tapá. 
Henter su kurpa ta hasi dwe. Fedoi 
ta mal bati. Sigun mi opinion asta 
su tripanan a kenkel bira konopi. 
Anto Fedoi ta un gengu ku tin dwe- 
le di mata un pruga. E tin kurason 
di muskita. E no sa rabia. E no ta 
gusta bringa. Di chiripa e sa habri su 
boka pa protestá meramente, Chali- 
ta su kasá ta rebusak e pa kwalke 
ko’i loko. 

Pober Fedoi. Ta dunami pena di 
mir’e drumf den e kama blanku di 
hospital. Anto inosente! T’esei ta 
hasi henter e asuntu mas tristu. Fe- 
doi a kontami tur e historia. 
Diasabra pasá ei Fedoi ta sinta lesa 
su korant di dje den sala. Ku su glas 

di awa ku lamunchi i su paki di siga- 
ria banda di dje. Bo mester sa ku 
Fedoi no tin lei ku alkohol. Chalita 
a sali, bai set kabei serka Mirtha ku 
tin e salon di bejesa na skina di ka- 
ja. 

Den esei Finchi, e ju muhe hopi 
bon danki di Cai, su bisinja, a kore 
drenta Fedoi su kas, morto spantá, 
ku dos wowo asina grandi den su 
kara. Anto na saja so, pia abow. 
Imaginabo! 

„Papai ke batimi”, e mucha a grita 
desepera i kwe Fedoi brasa masha 
duru mes. „Lagami skonde aki den. 
Lagami skonde lihe”. 

Kompronde bon. Fedoi ta un hom- 
ber serio. Pero e figura bibitu di e 
galinja i e perfume delisioso na e 
mucha su kurpa a buta Fedoi tolon- 
dra djis un krenchi. Fedoi a pasa 


HfllDO 

CHINESE BAR 
AND 

RESTAURANT 
Dwarsstraat 5 

Pa un cuminda sabroso cu bo 
amistades pasa na MIDO 
Restaurant of bel nos na 
Tel. 22134 
Nos especialidad ta 
RIJSTTAFEL 


E cervez 
Preferi 
den Cdrnaval 






















man riba e brasa gorditu di e dams. 
Pero asina el a sinti ku su boka a 
kuminsa tembla, el a kita e galinja 
bon pufá for du su kurpa. 

,,B . . .b . . .bai den kamber. D ... 
den kashi. Bow di k . . .kama, Fi.. 
hi.. . hinchi”. 

E mucha a bula manera chinchirin- 
chi bai den kamber i drenta bow di 
kama. 

Fedoi a sigui lesa su korant. Esta 
purba lesa. Pasobra e sinti di Fedoi 
tabata bow di kama. E1 a hole su 
man kaminda e perfume dushi a ke- 
da pega i dal un rosea masha grandi. 
No a pasa ni dos minit, ku Cai a ko- 
re drenta Fedoi su kas, ku asina un 
bulpes largu den su man. 


„Unda Fichi ta? E ta ki den”. 
„Eh, no Cajochi. Mi. . .mi no a 
mir’e aki banda”. 

„Kon bo no a mir’e aki banda? Ata- 
mi ta sinti holó di su perfume. 
,,Mi ke ku ta idea bo tin. Mi no ta 
sinti nada”. 

„Bo tambe ta un abuzador”, Cai a 
grit’e. „Saka mi ju lihe, sino mi ta 
kibra bo garganta pa bo. Unda bo 
kasá ta, sjowru sinberguensa? 

„E1 a sali un ratu.. .djis aki banda”. 
„Anto abo ta probecha. FinchilFin- 
chi!” 

Cai a sigui riba e holó di perfume, 
drenta kamber i hanja Finchi skon- 
dé bow di kama. Pero luga di bati 
Finchi, el a tuma den ku Fedoi. Fe- 


doi a hanja un halá di bulpes, ku el 
a bula rond kas i grita ku murajanan 
a tembla. Pa kompleta Fedoi su des- 
gracia, net e ora ei Chalita a kamna 
drenta. Huntu ku Chalita a tende e 
historia serka Cai, el a kita su sapa- 
tu i bati e hilchi den Fedoi su ka- 
bes. 

„Anto mi no a papia ni sikiera un 
ko’i fresku ku e mucha”, Fedoi a 
forsa papia ku su boka tur plamá. 
„Ni sikiera un palabra dushi,” Na- 
da. Pero, hermano, lagami bisabo 
algu. Den nos dos aki. Karamba e 
mucha su brasa ta kununu”. 

tumá for di Kwenta pa 
Kaminda di Pierre Lauffer. 





Een van de danseressen is de dochter van de geldschieter! 

Centro di bario Noord ta contento 
di anuncia cu na luna di maart lo 
cuminsa cu un actividad educativo. 
Cu cooperacion di Projecto Educa- 
shon pa Adulto (PEA) lo cuminsa 
un curso tocante "Nutricion”. E 
curso aki lo ta un curso basico ca- 
minda lo cubri topiconan manera: 

a) pakiko nos ta come 

b) importancia di nutrishon saluda- 
bel y balansá 

c) con pa aplica nutrishon saludabel 
den bida diario. 

d) interpretashon di informashon ri- 
ba boter of bleki (di cuminda) 


e) preguntanan di participantenan 
tocante nutricion di tur dia y nu- 
trishon special 

E curso aki ta importante pa tur 
hende cu ta realisa cu conoce- 
mento di nutrishon y tur locual 
cu tin di haber cu cuminda ta im- 
portante pa un bida saludabel. 
E promer dia di e curso lo ta dia- 
luna 7 di maart. 

Lugar: Centro di bario Noord 
Ora : 7.30 p.m. 

Pa e curso aki lo tin un suma di 
inscripshon di f. 15,-- y esey tam- 
be ta e gasto total pa e partici- 


pante. 

Esnan interesá por duna nan 
nomber na: 

1) Centro di bario Noord tur dia di 
8’or pa 12’or mainta y di 5’or pa 
lO’or di anochi. Telefon 24658. 

2) Oficina di Osticeba. Jama tele- 
foon 25037 of 27446 y puntra 
pa Felix Bardouille di PEA. 

Ultimo dia pa duna nomber ta 
diabierna 4 di maart. 

Centro di bario Noord 
P.E.A. 


bUÓCQLETRIP 

Ata nos buscaletria. E ta masha facel. Loke bo tin 
ku hasi ta lo siguiente. Den cada frase tin scondi 
nomber di algun di e barionan di Noord. Awor nos 
lectornan mester busca 15 di e barionan aki. Pa faci- 
litabo nos a pone cada promer letter di e bario cu 
hoofdletter. 

P.e.: kiko, Maria ta malo? — Malmok, etc. 

Pa e persona cu tin tur e nombernan lo tin un pre- 
mio di F. 15,—. Si tin mas persona cu bon contesta, 
lot lo dicidi. Suerte. 

1. kiko Maria ta malo? — .. 

2. bo a Cla ku e blaas? — . 

3. test e punch, Willy! —. 

4. koM ta konchi, no? —. 

5. hari na Halto. —. 

6. Moonchi ta ser gaña. — .. . 

7. epa, lo e Ser mata. — ... 

8. B’a purba kala, vi? — ... . 

9. fluit pa niki Tende. —. 

10. wak, Kachi tin duele —. 

11. Mira, wika a duda un bez. —. 

12. ya, hamaKa ta dushi. — ... 

13. no ta toni a susha e Wega. — 

14. asina tanto Ricoso. —. 

15. roNd di e seroe, —..'. V. 
















































Bolo di appelsina 


V 2 Liber di manteca (dushi) 
V 2 Liber di sucu blanco 
4 Dol di webo 
Vi Liter di juice di appelsina 
Casca di un appelsina 
raspa of V 2 theelip di 
ecensia di appelcina 
% Liber di harinja di pam 
4 Blanco di wcbo 
3 Theelip di baking powder 


Crema 

Pa jena e bolo 
1 Liber di sucu na polvo 
1 Dol di webo 

Poco juice di appelsina 

Adorno di e bolo 
8 Sneetji di appelsina 
V 2 Liber di sucu di dow 
V 2 Koppi di awa 
1 Cuchara di vinager 




Bati e manteca hunto cu e sucu bon bati. Caba pone acerca 
e dolnan di webonan, e juice di appelsina, e casca di appelsina 
of ecensia', e harinja poco a poco y e baking powder. Mientras 
ta basha esaki nan tur, ta bati bon duru. Apart ta bati tambe 
e blanconan di e webonan te ora nan ta bon bati, blanco, blanco, 
y ta basha esaki tambe den e mescla cu nos tin. Ta scoge pa e 
bolo aki un forma grandi of 2 plat di e mesun tamano y ta 
homa e bolo mas o menos 40 minut. 

Crema: 

Ta mescla e sucu na polvo poco a poco cu e juice di appelsina 
y tambe cu e dol di webo. Ta drei esaki bon den otro cu un cu- 
chara di palo te ora nos a hanja im crema sin pipita. Si ta un 
forma grandi a usa pa traha e bolo, corté di dwars y hunta 
crema meimei di e bolo, si ta dos plat hunta crema riba un bolo 
y pone e otro riba dje. Ta hunta tur pafor di e bolo tambe cu 
e crema y lagé seca. 

Adomo: 


Pone e sucu di dow, cu e awa y vineger herebe cohe punta. 
Pasa e sneetjinan di appelsina den e saus aki, y dorna ariba di 
e bolo cu nan. 

Gobierno di Aruba 


TA FELICITA HENTER PUEBLO Dl ARUBA 
CU SU DIA NACIONAL 
Dl HIMNO Y BANDERA 
Y ALAVEZ TA DESEA 
CU LO E BIRA UN DIA FESTIVO 
REFLEHANDO NOS UNION ARUBIANO 


PABIEN NOBLE PUEBLO !! 





















